CELEX: 31983R0838
Language: el
Date: 1983-04-11
Title: Κανονισμός (ΕΟΚ) αριθ. 838/83 της Επιτροπής της 11ης Απριλίου 1983 περί τρίτης τροποποιήσεως του κανονισμού (ΕΟΚ) αριθ. 2457/82 περί θεσπίσεως διατάξεων σχετικά με την απόσταξη των υποπροϊόντων της οινοποιήσεως για την αμπελουργική περίοδο 1982/83

Avis juridique important

|

31983R0838

Κανονισμός (ΕΟΚ) αριθ. 838/83 της Επιτροπής της 11ης Απριλίου 1983 περί τρίτης τροποποιήσεως του κανονισμού (ΕΟΚ) αριθ. 2457/82 περί θεσπίσεως διατάξεων σχετικά με την απόσταξη των υποπροϊόντων της οινοποιήσεως για την αμπελουργική περίοδο 1982/83  

Επίσημη Εφημερίδα αριθ. L 092 της 12/04/1983 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 838/83 ΤΗΣ ΕΠΙΤΡΟΠΗΣ  της 11ης Απριλίου 1983  περί τρίτης τροποποιήσεως του κανονισμού (ΕΟΚ) αριθ. 2457/82 περί θεσπίσεως διατάξεων σχετικά με την απόσταξη των υποπροϊόντων της οινοποιήσεως για την αμπελουργική περίοδο 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 39 παράγραφος 8,  τον κανονισμό (ΕΟΚ) αριθ. 2144/82 του Συμβουλίου της 27ης Ιουλίου 1982 περί τροποποιήσεως του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς (3), και ιδίως το άρθρο 2,  Εκτιμώντας:  ότι, στο πλαίσιο του καθεστώτος οινικού παρακρατήματος που προβλέπεται στο άρθρο 39 του κανονισμού (ΕΟΚ) αριθ. 337/79, καθορίστηκε ενίσχυση για πρώτη φορά για την αμπελουργική περίοδο 1982/83, για τα προϊόντα που μεταποιούνται σε αποστάγματα· ότι οι οινοπνευματοποιοί που είναι δυνατόν να λάβουν αυτή την ενίσχυση υποβάλλονται σε υποχρεώσεις τις οποίες δεν αντιμετώπιζαν προηγουμένως· ότι ανέκυψαν πρακτικές δυσχέρειες κατά την εφαρμογή του άρθρου 6 παράγραφος 2 του κανονισμού (ΕΟΚ) αριθ. 2457/82 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 36/83 (5) · ότι, προς αποφυγή δυσανάλογης ζημίας για τους οινοπνευματοποιούς που δεν ήταν σε θέση να τηρήσουν μιας δευτερεύουσας σημασίας υποχρέωση, κρίνεται σκόπιμο να καταστεί κάπως ελαστικότερη η διάταξη σχετικά με την προθεσμία της καταβολής της προκαταβολής στον παραγωγό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 2457/82 η παράγραφος 2 αντικαθίσταται από το ακόλουθο κείμενο:  «2. Το αργότερο τρείς μήνες μετά την παράδοση των προϊόντων από τον παραγωγό, ο οινοπνευματοποιός καταβάλλει σ' αυτόν προκαταβολή που αντιστοιχεί στο 80 % τουλάχιστον της τιμής αγοράς του οινικού παρακρατήματος.  Ωστόσο, ο παραγωγός και ο οινοπνευματοποιός είναι δυνατόν να συμφωνήσουν ότι η προκαταβολή θα καταβάλλεται μετά την παράδοση των προϊόντων και το αργότερο ένα μήνα από την προσκόμιση του τιμολογίου που εκδίδεται για τα εν λόγω προϊόντα.  Το υπόλοιπο καταβάλλεται στον παραγωγό το αργότερο στις 31 Δεκεμβρίου 1983.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 326 της 23. 11. 1982, σ. 1.  (3) ΕΕ αριθ. L 227 της 3. 8. 1982, σ. 1.  (4) ΕΕ αριθ. L 262 της 10. 9. 1982, σ. 18.  (5) ΕΕ αριθ. L 5 της 7. 1. 1983, σ. 14.